section_heading: Radnja
paragraph_text: Said (Saïd Taghmaoui), Vinz (Vincent Cassel) i Hubert (Hubert Koundé) su trojica besposlenih prijatelja iz pariškog predgrađa. Vrijeme im prolazi u ubijanju dosade dok prate vijesti o zdravstvenom stanju svojeg poznanika Abdela koji je hospitaliziran nakon što ga je policija okrutno pretukla. Vinz je posebno bijesan zbog toga, a jer je za vrijeme nemira koji su prethodili pronašao izgubljeni policijski pištolj, planira se sam obračunati s policijom. Hubert je razumniji i s negodovanjem gleda na impulzivno ponašanje prijatelja. Prateći Saida u grad, gdje posjećuje dilera droge koji mu duguje novac, uhićeni su zbog stvaranja nereda u zgradi. Vinz uspijeva pobjeći dok Hubert i Said postaju žrtve policijskog iživljavanja.